_:na8ab8750bf2e446fb59d7d6f18e9257axb0
<http://schema.org/articleBody>
"आगरा। शहर में जहरखुरानी गैंग सक्रिय है। इस बार गैंग ने ऑटो से कैंट स्टेशन आ रहे मेरठ के क्षेत्रीय खाद्य अधिकारी को निशाना बनाया है। नशे का पदार्थ सुंघा कर उनका बैग और मोबाइल चोरी कर लिया। वह इलाहाबाद की ट्रेन में बैठने के लिए कैंट आ रहे थे। पुलिस ने मुकदमा दर्ज कर लिया है।\r\nमोहम्मदपुर राजा ठैरी, बिजनौर निवासी पशुपति देव क्षेत्रीय खाद्य अधिकारी हैं। मेरठ के जिला पूर्ति कार्यालय में कार्यरत हैं। उन्हें विभागीय कार्यालय से इलाहाबाद जाना था। वो 11 सितंबर को आगरा आए थे।\r\nकाउंटर शपथ पत्र बनवाने के बाद, वह आईएसबीटी से ऑटो में आगरा कैंट आने के लिए बैठ गए। तकरीबन शाम सात बजे आगरा कैंट के बाहर उन्हें किसी ने कुछ सुंघा दिया। वह बेहोश हो गए। उनका बैग और मोबाइल गैंग ने पार कर दिया। होश आने पर उन्होंने पुलिस को सूचना दी। पशुपति को अस्पताल में भर्ती कराया गया। बैग में कागजात, आधार कार्ड, दो डेबिट कार्ड और 27 हजार रुपये रखेथे। थाना सदर पुलिस ने बताया कि आरोपियों की पहचान के लिए स्टेशन के बाहर लगे सीसीटीवी कैमरों की मदद ली जा रही है।\r\n\r\n&nbsp;"
<https://echolinenews.com/1349/>